Scientia fictive
Le scientia fictive (alie nomines: fiction scientific, phantascientia, e scientia-fiction; a vices etiam abbreviate in: sci-fi) es un genere del litteratura e cinematographia que tracta del homine, del societate, o del mundo circumstante per medio de constellationes temporal o spatial radical alternative. Ante le fundo de un futuro plus o minus distante, tamen etiam del presente o mesmo del passato, son sovente discutite le consequentias del evolution scientific o social. Additionalmente, il ha duo subgeneres de historia alternative, le uchronia o genere utopic (positive) e le dystopia o genere dystopic (negative).

Alicun conceptos importante in le phantascientia es per exemplo le viages interstellar, le contacto con extraterrestres, le intelligentia artificial, o le viages temporal.

Le phantascientia usualmente developpa su conceptos extrapolante los de ideas o evenimentos actual, e con isto se distingue del genere de phantasia, saepissime orientate in un tempore passate, e que include sovente elementos magic o supernatural. Non obstante hoc, il ha etiam relationes inter le duo generes.

Cyrano de Bergerac in le 17e seculo e Edgar Allan Poe e Mary Shelley in le prime medio del 19e era pioneros del genere. Plus tarde in le 19e seculo, Jules Verne habeva grande successo como le autor de romances we scientia fictive, como H. G. Wells habeva comenciante in le 1890s.

Autores importante 
 Douglas Adams
 Isaac Asimov
 Margaret Atwood
 Stephen Baxter
 Cyrano de Bergerac
 Ray Bradbury
 Arthur C. Clarke
 Philip K. Dick
 Andreas Eschbach
 William Gibson
 Joe Haldeman
 Robert A. Heinlein
 Frank Herbert
 Aldous Huxley
 Ursula K. Le Guin
 Madeleine L'Engle
 Stanisław Lem
 Doris Lessing
 George Orwell
 Edgar Allan Poe
 Carl Sagan
 Mary Shelley
 Robert Silverberg
 Dan Simmons
 Arcadi e Boris Strugacki
 Somtow Sucharitkul
 Jules Verne
 Kurt Vonnegut
 H. G. Wells

Generes litterari
Generes cinematographic